
                 02.05.2012. a nr…..

Projekteerimistingimuste määramine

(26. Juuli tn 4 kinnistul asuvate hoonete 
ehitisregistrikoodiga 118010522 ja 118010523 lammutamine, 

territooriumi heakorrastamine ning piirde rajamine)
	1. ASJAOLUD JA MENETLUSE KÄIK




04.04.2012. a taotles Narva Linnavalitsuse Kultuuriosakond, mille esindajana tegutseb juhataja Viktoria Lutus, Narva Linnavalitsuse Arhitektuuri- ja Linnaplaneerimise Ametilt projekteerimistingimusi 26. Juuli tn 4 kinnistul asuvate hoonete ehitisregistrikoodiga 118010522 ja 118010523 lammutamiseks, territooriumi heakorrastamiseks ning piirde rajamiseks. 
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused 26. Juuli tn 4 kinnistul asuvate hoonete ehitisregistrikoodiga 118010522 ja 118010523 lammutamiseks, territooriumi heakorrastamiseks ning piirde rajamiseks järgnevalt:
	3.1 ÜLDANDMED



	3.1.1  Ehitisregistri andmed:
3.1.1.1 Hoone, ehitisregistrikood 118010522, ehitisealune pind 271 m2;
3.1.1.2 Tualett, ehitisregistrikood 118010523, ehitisealune pind 103 m2.
3.1.2  Kinnistusraamatu andmed: 
           26. Juuli tn 4, ühiskondlike ehitiste maa 100%, katastriüksuse tunnus 51105:003:0216.
3.1.3  Projekteerimistingimuste koostamise aluseks on projekteerimistingimuste 
          04.04.2012. a taotlus nr 3059/1-14, Ehitusseadus, Narva linna ehitusmäärus, 
          Eestis kehtivad normatiivid, EPN, Eesti Standardid.        

	3.2 PROJEKTEERIMISE EESMÄRK




Projekti koostamise eesmärgiks on 26. Juuli tn 4 kinnistul asuvate hoonete ehitisregistrikoodiga 118010522 ja 118010523 lammutamine, territooriumi heakorrastamine ning piirde rajamine.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

- Eesti Standard EVS 811:2012 „Hoone ehitusprojekt” (Lõige 14);

- Eesti Standard EVS 907:2010 „Rajatise ehitusprojekt” (Lõiked 8.3, 9, 10).

3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.6 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.7 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:500. Asendiplaanil esitada tabel: „Ehitiste eksplikatsioon” (nimetus, ehitisregistri kood, olulised tehnilised andmed, märkus) ning kinnistu tehnilised näitajad. Asendiplaanil näidata projekteeritava ala piirid, hoonete asukohad ja mõõtmed jne. 
3.3.8 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia vanemspetsialisti või kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana. 

3.3.9 Võtta nõusolek ehitustööde läbiviimiseks projekteeritaval alal olemasolevate ja projekteeritud tehnovõrkude kaitsevööndite valdajatelt.
3.3.10 Narva Linnavalitsuse korraldus projekteerimistingimuste kinnitamise kohta, hoonete inventeerimisjoonised esitada ehitusprojekti lisadena.
3.3.11 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks lammutusprojekt paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Näha ette lammutustööde käigus rikutud katete taastamine ja territooriumi heakorrastamine. Esitada vertikaalplaneerimise joonis ning põhilised pinnakatete tööde mahud.
3.4.2 Näha ette piirdeaia rajamine: kooskõlas 26. Juuli tänava poolse olemasoleva piirdega. Lubatud piirde kõrgus: sama, mis 26. Juuli tn 4 kinnistu tänavapoolsel piirdel. Esitada rajatise värvivaade, värvitoon, vundamendiosa lõige ning tehnilised näitajad (ehitisealune pind, kõrgus, pikkus). Metallosade värvikoodid esitada RAL kataloogi järgi.

3.4.3 Lammutusprojekti koosseisus esitada lisaks:

- lammutusjäätmete kava koos jäätmeliikide, jaotiskoodide ja käitluskohtade määramisega;

- joonis „Lammutustööde korraldamise plaan”;

- joonis „Territooriumi heakorrastamise ja piirde rajamise plaan”.

3.4.4 Lammutustööde korraldamise plaanil näidata: masinate ja seadmete paiknemiskohad, montaažikraanade asetus ja tegevustsoonid, ehitusmaterjalide ja jäätmete ladustamiskohad, ajutised piirded jne.
3.4.5 Muud nõuded: vastavalt Eesti Vabariigis kehtivate määruste, standardite ja projekteerimisnormidega ettenähtud nõuetele.
	3.5 KOOSKÕLASTUSED 



3.5.1  Ida-Eesti Päästekeskus.

3.5.2  Narva Linnavalitsuse Linnavara- ja Majandusameti kommunaalmajanduse osakond. 

3.5.3  Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 01.05.2014. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

